
    Nr. 68/11829/14.05.2021


R E F E R A T   D E   A P R O B A R E 
pentru modificarea  Hotărârii Consiliului Local nr. 23/2011 privind aprobarea   componenței Comisiei Locale de Ordine Publică în municipiul Brad


	Luând în considerare interesul comunității locale cu privire la asigurarea și menținerea ordinii și liniștii publice pe raza administrativ – teritorială a municipiului Brad, precum și pentru apărarea drepturilor și libertăților fundamentale ale persoanei, a proprietății private și publice, prevenirea și descoperirea infracțiunilor, la nivelul municipiului Brad,  prin Hotărârea Consiliului Local al Municipiului Brad nr. 23/2011, cu modificările ulterioare, s-a constituit şi funcţionează Comisia Locală de Ordine Publică, organism cu rol consultativ.
Domeniul principal de acțiune al acestei comisii îl constituie asigurarea ordinii publice. În sens larg, asigurarea ordinii publice cuprinde ansamblul măsurilor ce se întreprind pentru respectarea legalității, prevenirea și descurajarea unor acțiuni care generează tulburări sociale sau manifestări de violență pe timpul adunărilor și manifestațiilor publice, activităților culturale și sportive.   
	 Comisia Locală de Ordine Publică este constituită, după caz, din: primar, şeful unităţii/structurii teritoriale a Poliţiei Române sau reprezentantul acestuia, şeful poliţiei locale, secretarul general al unităţii administrativ - teritoriale şi 3 consilieri locali desemnaţi de autoritatea deliberativă.
	Şedinţele acestei comisii sunt conduse de primar, iar modul de funcţionare al comisiei este stabilit prin Regulamentul de organizare şi funcţionare al acesteia astfel cum a fost aprobat prin H.C.L. nr. 23/2011.
	Având în vedere că în data de 22.10.2020 mandatul Consiliului Local al Municipiului Brad 2016-2020 a încetat odată cu depunerea jurământului de către noii consilieri aleși, am iniţiat prezentul proiect de hotărâre prin care am propus modificarea articolului 1 din Hotărârea Consiliului Local Brad nr. 23/2011, cu modificările ulterioare, în sensul desemnării a 3 consilieri locali pentru a face parte din Comisia Locală de Ordine Publică  și – l  supun plenului Consiliului Local al Municipiului Brad spre dezbatere  în forma prezentată.
Invoc în susţinerea propunerii mele prevederile art. 28, 29 şi 30 din Legea nr. 155/2010 a Poliţiei locale, republicată, cu modificările și completările ulterioare.

